*Hakusana "Leena Ihmemaassa" ohjaa tänne. Leena Ihmemaassa on myös Tirrosen albumi.*

**Leena Tirronen** (s. 1984 Kouvola) on suomalainen laulaja, joka nousi julkisuuteen vuoden 2010 X Factor -kilpailusta, jossa hän sijoittui kolmanneksi. Hän oli yhdessä Lasse Piiraisen kanssa (Norma John -duo) Suomen euroviisuedustaja vuonna 2017.

Biografia
---------

Leena Tirronen nousi julkisuuteen keväällä 2010 esitetystä Suomen ensimmäisestä X Factor -laulukilpailusta. Hän sijoittui kisassa kolmanneksi. Hänen edelleen sijoittuivat toiseksi tullut Samuli Taskinen ja voittaja Elias Hämäläinen.

Loppukeväästä 2010 Tirronen solmi levytyssopimuksen Sony Music -levy-yhtiön kanssa. Tirronen päätyi käyttämään soolourallaan taiteilijanimeä **Leena Ihmemaassa**. Leenan esikoissingle "Piru" julkaistiin elokuussa 2010. *Leena Ihmemaassa* -niminen esikoisalbumi julkaistiin 29. joulukuuta 2010. Albumi ja siltä julkaistut kolme singleä eivät kuitenkaan nousseet lainkaan myyntilistoille. Tirrosen ja Sony Musicin yhteistyö päättyikin jo vuonna 2011. Jo ennen X Factoria Tirronen oli keikkaillut Norma John -nimisen yhtyeensä kanssa. Toukokuussa 2017 yhtye edusti Suomea Eurovision laulukilpailussa kappaleella "Blackbird".

Vuonna 2020 Tirrosen ja hänen siskontyttärensä Sanni Savolaisen Lili & Luna -kantriyhtye julkaisi ensimmäisen singlensä "Kolme kaljaa ja kaupunkiin". Kappaleen tekijätiimiin kuului myös Joel Melasniemi ja sen on tuottanut Pasi Siitonen.

Tirronen on toiminut myös lauluntekijänä; esikoisalbumilleen hän oli tekemässä viittä kappaletta. Vuonna 2015 Jesse Kaikuranta julkaisi "Lobotomia"-singlen, joka on Tirrosen sanoittama ja yhdessä Lasse Piiraisen kanssa säveltämä.

Diskografia
-----------

### Albumit

| Nimi | Julkaisutiedot | Lista | Myynti |
| --- | --- | --- | --- |
| Albumilista |
| *Leena Ihmemaassa* | * Julkaistu: 29. joulukuuta 2010
* Formaatti: CD / digitaalinen lataus
* Levy-yhtiö: Sony Music
 | — | — |

### Singlet

* "Piru" (elokuu 2010)
* "Onnun" (lokakuu 2010)
* "Salarakkaan päiväkirja" (helmikuu 2011)

### Musiikkivideot

* *Piru* (2010 – ohjaus Wille Hyvönen)
* *Onnun* (2010 – ohjaus Hannu Aukia)

Lähteet
-------

1. ↑  Niskanen, Nina: Leena Ihmemaassa *City*.  4.2.2011. Viitattu 7.1.2016.
2. 1 2  UMK-voittajilla vankka musiikkitausta: BumtsiBum -kapteeni ja entinen X Factor -kilpailija *Ilta-Sanomat*.  28.1.2017.  Arkistoitu 28.1.2017. Viitattu 28.1.2017.
3. ↑  Leena Ihmemaassa: Leena Ihmemaassa *Soundi*.  4.2.2011. Viitattu 7.1.2016.
4. ↑  Piru - Single *iTunes*. Viitattu 7.1.2016.
5. ↑  Leena Ihmemaassa - Leena Ihmemaassa (Albumi) *CDON*. Viitattu 7.1.2016.
6. 1 2  X-Factor-artisti ei ansaitse keikoillaan lainkaan rahaa *Länsiväylä*.  5.7.2011.  Arkistoitu 1.2.2017. Viitattu 7.1.2016.
7. ↑  Kouvolalainen kantrikaksikko kiinnitettiin Sonylle – Rakkautta ja vapautta soiva ensisingle julkaistaan tänään *Kouvolan Sanomat*.  24.7.2020. Viitattu 1.8.2020.
8. ↑  Tirronen, Leena *Fono.fi - Äänitetietokanta*. Viitattu 7.1.2016.
9. ↑  Lobomia *Fono.fi - Äänitetietokanta*. Viitattu 7.1.2016.
10. ↑  Videon tiedot: Leena Ihmemaassa - Piru *Musiikkivideo.fi - Suomalainen musiikkivideoarkisto*. Viitattu 7.1.2016.
11. ↑  Videon tiedot: Leena Ihmemaassa - Onnun *Musiikkivideo.fi - Suomalainen musiikkivideoarkisto*. Viitattu 7.1.2016.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz
	+ 2

 |

 |